section_heading: Posljedice
paragraph_text: Usprkos podršci zapadnih zemalja, albanska država se od samog nastanka suočavala s ozbiljnim problemima. Novoosnovanu državu su 1912. – 1913. okupirale trupe okolnih zemalja (Srbije, Crne Gore i Grčke). Esad Paša Toptani je krajem 1913. uz pomoć Srbije preuzeo vlast u središnjoj Albaniji, ne priznajući nadležnost privremene vlade. Međunarodna zajednica je 1914. za upravitelja Albanije imenovala Vilima Wiedskog, ali zbog izbijanja pobune i prvog svjetskog rata on iste godine napušta zemlju. Tijekom narednih godina, u Albaniji je vladala neka vrsta bezvlašća.<ref>« L'anarchie règne toujours en Albanie », Le Miroir, 1. veljače 1914.